Canadiere har utgjort den største gruppen av utenlandsfødte spillere i NFL på grunn av de nære geografiske, økonomiske, lingvistiske og kulturelle båndene mellom Canada og USA. Canada har også en egen versjon av idretten kjent som canadisk fotball og har en profesjonell liga som tilsvarer NFL i Canadian Football League (CFL). Ettersom de to idrettene er svært like går amerikanske og canadiske spillere ofte frem og tilbake mellom de to ligaene. Canadiere har spilt i NFL siden ligaens første sesong i 1920, med spillere som Perce Wilson og Tommy Hughitt.